open-index/open-wikipedia-markdown huggingface dataset:
Φιλλύρα Ροδόπης

Η **Φιλλύρα** (τουρκικά: *Sirkeli*) είναι οικισμός της Θράκης στην Περιφερειακής Ενότητας Ροδόπης και έδρα του Δήμου Αρριανών.

## Γενικά στοιχεία
Η Φιλλύρα βρίσκεται στο βορειοανατολικό άκρο της πεδιάδας της Κομοτηνής, στους πρόποδες της οροσειράς της Ροδόπης και συγκεκριμένα των Ορέων Βυρσίνης. Είναι πεδινό, σε υψόμετρο 90 μέτρων και απέχει περίπου 22 χιλιόμετρα ανατολικά της Κομοτηνής. 
Το χωριό μέχρι το 1953 λεγόταν Ξύδια και επί οθωμανικής εποχής Μπουγιούκ Σικερλή. Η οικονομία του χωριού βασίζεται στην καπνοπαραγωγή και την κτηνοτροφία. 

Σύμφωνα με την απογραφή του 2021 έχει 827 μόνιμους κατοίκους ενώ με αυτήν του 2011 είχε 909. Ο πληθυσμός του χωριού είναι μουσουλμανικός. 

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Άντε Μάρκοβιτς

Ο **Άντε Μάρκοβιτς** (*[[κροατικά]] : Ante Marković*) (25 Νοεμβρίου 1924 – 28 Νοεμβρίου 2011), ήταν ο τελευταίος πρωθυπουργός της Σοσιαλιστικής Ομοσπονδιακής Δημοκρατίας της Γιουγκοσλαβίας. 

Ο Μάρκοβιτς ήταν Κροατοβόσνιος και γεννήθηκε στο Κόνιτς που τότε ένα μέρος του Βασιλείου της Γιουγκοσλαβίας, σήμερα στη Βοσνία και Ερζεγοβίνη. Αποφοίτησε από το Τμήμα ηλεκτροτεχνικής της τεχνικής σχολής του Πανεπιστημίου του Ζάγκρεμπ το 1954.

Το 1986 έγινε πρόεδρος της Σοσιαλιστικής Δημοκρατίας της Κροατίας (ο 7ος πρόεδρος της Κροατίας) και κατείχε αυτή τη θέση μέχρι το 1988. Την περίοδο από Ιούλιο 1980 έως 20 Νοεμβρίου 1985 ήταν και πρωθυπουργός.

Ήταν πρωθυπουργός της Γιουγκοσλαβίας μετά την παραίτηση του Μπράνκο Μίκουλιτς από τις 16 Μαρτίου 1989 έως τις 20 Δεκεμβρίου 1991. Έκανε οικονομικές μεταρρυθμίσεις χωρίς μεγάλη επιτυχία. Το 1990 ίδρυσε πολιτικό κόμμα, την Ένωση των δυνάμεων μεταρρύθμισης, απόφαση που δεν έτυχε ευνοϊκής υποδοχής από τον πρόεδρο Μπόρισλαβ Γιόβιτς. Κατά την πρωθυπουργία του άρχισε η απόσχιση των Γιουγκοσλαβικών δημοκρατιών, ο Μάρκοβιτς προσπάθησε να βρει συμβιβαστική λύση μεταξύ των αυτονομιστών και εκείνων που απαιτούσαν ότι η Γιουγκοσλαβία πρέπει να παραμείνει μία ενιαία οντότητα. Παρέμεινε πρωθυπουργός ακόμη και μετά την έναρξη του πολέμου όπου παραιτήθηκε τον Δεκέμβριο του 1991, απομονωμένος και χωρίς καμία εξουσία.

Αργότερα ο Μάρκοβιτς και στις αρχές της δεκαετίας του 2000 εργάστηκε ως οικονομικός σύμβουλος στην κυβέρνηση της ΠΓΔΜ. Επίσης εμφανίστηκε ως μάρτυρας στη δίκη του Σλόμπονταν Μιλόσεβιτς στο διεθνές δικαστήριο της Χάγης το 2003, μετά την κατάθεση του έδωσε μια συνέντευξη στο Ζάγκρεμπ στο περιοδικό *Globus*. Στην κατάθεσή του ανέφερε ότι τόσο ο Μιλόσεβιτς και ο Τούτζμαν τον Μάρτιο του 1991 έκαναν μια συμφωνία για να διαιρέσουν τη Βοσνία και Ερζεγοβίνη μεταξύ τους.

Πέθανε τις πρώτες πρωινές ώρες της 28ης Νοεμβρίου 2011, μετά από σύντομη ασθένεια.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Κροατίας
Κατηγορία:Πρωθυπουργοί της Κροατίας
Κατηγορία:Πρωθυπουργοί της Γιουγκοσλαβίας
Κατηγορία:Κροατοβόσνιοι
Πέρο Καρ

Ο **Πέρο Καρ** () (Νοβάκι, 2 Απριλίου 1920 - Ζάγκρεμπ, 15 Νοεμβρίου 1985), ήταν Κροάτης πολιτικός της Γιουγκοσλαβίας. Υπηρέτησε ως Πρόεδρος της Σοσιαλιστικής Δημοκρατίας της Κροατίας από 10 Μαΐου 1985 έως τις 20 Νοεμβρίου 1985.

Ήταν μέλος του Κομμουνιστικού κόμματος της Γιουγκοσλαβίας από το 1939 και συμμετείχε στο εθνικό απελευθερωτικό κίνημα κατά τον Β΄ παγκόσμιο πόλεμο. Τον Δεκέμβριο του 1971 έγινε πρόεδρος της Ρεπουμπλικανικής επιτροπής "SUBNOR" της Κροατίας και ήταν επίσης πρόεδρος της Κροατικής αεροπορικής συμμαχίας.

Τιμήθηκε με το Διάταγμα του Εθνικού Ήρωα της Γιουγκοσλαβίας.

## Παραπομπές


## Πηγές
* *Hrvatski biografski leksikon*, Zagreb: Leksikografski zavod Miroslav Krleža, 1989.

Κατηγορία:Πρόεδροι της Κροατίας
Κατηγορία:Γιουγκοσλάβοι πολιτικοί
Πρώτος γύρος προκριματικών Παγκοσμίου Κυπέλλου Ποδοσφαίρου 2014 (ΑΦΚ)

Ο **Πρώτος γύρος των προκριματικών του Παγκοσμίου Κυπέλλου Ποδοσφαίρου 2014 της ΑΦΚ** αποτελούνταν από τις εθνικές ομάδες που κατέκτησαν την 28η ως την 45η θέση στην κατάταξη της Ασιατικής Συνομοσπονδίας Ποδοσφαίρου.

Το πρώτο σκέλος έλαβε χώρα στις 29 Ιουνίου και το δεύτερο στις 2 και 3 Ιουλίου.

## Κλήρωση
Οι ομάδες τοποθετήθηκαν σε δύο γκρουπ: στο γκρουπ 1 που συμπεριλαμβάνει τις ομάδες που έχουν από την 28η ως την 35η θέση στην κατάταξη της ΑΦΚ και στο  στο γκρουπ 2 που συμπεριλαμβάνει τις ομάδες που έχουν από την 36η ως την 45η θέση.

## Αποτελέσματα

|}

### Αγώνες

Η Μαλαισία προκρίθηκε στο δεύτερο γύρο μέσω του εκτός έδρας γκολ (4-4 συνολικό σκορ).
----

Το Μπανγκλαντές προκρίθηκε στο δεύτερο γύρο με συνολικό σκορ 3-0.
----

Το Λάος προκρίθηκε στο δεύτερο γύρο με συνολικό σκορ 8-6.
----

Οι Φιλιππίνες προκρίθηκαν στο δεύτερο γύρο με συνολικό σκορ 5-1.
----

Η Παλαιστίνη προκρίθηκε στο δεύτερο γύρο με συνολικό σκορ 3-1.
----

Το Βιετνάμ προκρίθηκε στο δεύτερο γύρο με συνολικό σκορ 13-1.
----

Το Νεπάλ προκρίθηκε στο δεύτερο γύρο με συνολικό σκορ 7-1.
----

Το Μιανμάρ προκρίθηκε στο δεύτερο γύρο με συνολικό σκορ 2-1.

## Σημειώσεις


## Παραπομπές


## Εξωτερικοί σύνδεσμοι
*Results and schedule (έκδοση FIFA.com) 
*Results and schedule (έκδοση the-AFC.com)

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Ίγκαλο

Το **Ίγκαλο** (σερβικη:Игало, Igalo) είναι κωμόπολη στο Μαυροβούνιο, στο δήμο Χέρτσεγκ Νόβι. Το Ίγκαλο είναι τουριστικό μέρος. Βρίσκεται στον κόλπο του Κότορ. Σύμφωνα με την απογραφή του 2003 έχει 3.754 κατοίκους. Συνορεύει με την πόλη Χέρτσεγκ Νόβι. Ο πρώην ηγέτης της Γιουγκοσλαβίας Τίτο είχε μια βίλα στο Ίγκαλο.

## Παραπομπές


Κατηγορία:Πόλεις του Μαυροβουνίου
Κατηγορία:Παράκτιες πόλεις στο Μαυροβούνιο
Γιεβρέμ Γκούντοβιτς

Ο **Γιεβρέμ Γκούντοβιτς** (*[[σερβικά]] : Jevrem Gudović*) ( Λούκαβατς (περιοχή Βάλιεβο) , 1835 - Βελιγράδι 5 Απριλίου  1900) ήταν Σέρβος μηχανικός και πολιτικός, πολλές φορές υπουργός του Βασιλείου της Σερβίας.

Πήγε δημοτικό σχολείο στην Ραμποβίτσα και γυμνάσιο στην μεγάλη του γένους σχολή στο Βελιγράδι. Μετά από αυτό τον έστειλε η σερβική κυβέρνηση στη Γερμανία να σπουδάσει στον τομέα της επιστήμης των ορυχείων. Μετά την επιστροφή του διορίσθηκε υπουργός εθνικής οικονομίας. Αργότερα υπηρέτησε και υπουργός κατασκευών της Σερβίας όπου επί υπουργίας του ξεκίνησε η οικοδόμηση νέου βασιλικού παλατιού, και οι πρώτοι Σερβικοί σιδηρόδρομοι.

Το 1863 παντρεύτηκε την Σοφία κόρη του πολιτικού Στέβτσα Μιχαΐλοβιτς. Πέθανε ξαφνικά στο σπίτι του στις 5 Απριλίου 1900.

## Παραπομπές


## Πηγές
* *Српски биографски речник*, том 2, Матица српска, Нови Сад 2006. године, одредница „Гудовић, Јеврем“, стр. 865-866, ISBN 86-83651-62-2

Κατηγορία:Υπουργοί εθνικής οικονομίας της Σερβίας
Κατηγορία:Υπουργοί δασών και ορυχείων της Σερβίας
Κατηγορία:Υπουργοί κατασκευών της Σερβίας
Αλέξα Σπάσιτς

Ο **Αλέξα Σπάσιτς** (σερβικά κυριλλικά: *Алекса Спасић*) (Σμεντέρεβο, 1831 - Βελιγράδι, 25 Οκτωβρίου 1920) ήταν Σέρβος οικονομολόγος και πολιτικός.

Διετέλεσε υπουργός εθνικής οικονομίας από το 1883 μέχρι το 1884 και ο πρώτος διοικητής της Εθνικής Τράπεζας της Σερβίας το 1884, διευθυντής του Γενικού Λογιστηρίου και επίτιμο μέλος της Σερβικής Βασιλικής Ακαδημίας.

Έγραψε βιβλία σχετικά με την οικονομία κατά τη δεκαετία 1867-1876. 

## Έργα του
* 1867. *Државе и финансије*
* 1868. *Установе и народно благо*
* 1870. *Банке и банкари*
* 1871. *Финансије и народи*
* 1874. *Финансије општинске у Француској и Енглеској*
* 1875—76. *Најважнија питања из политичке економије*

## Πηγές
* Биографија на сајту САНУ

Κατηγορία:Σέρβοι οικονομολόγοι
Κατηγορία:Σέρβοι συγγραφείς
Κατηγορία:Υπουργοί εθνικής οικονομίας της Σερβίας
Ντραγκομίρ Ραΐοβιτς

Ο **Ντραγκομίρ Ραΐοβιτς** (*[[σερβικά]] : Драгомир Рајовић*) ήταν Σέρβος πολιτικός του Βασιλείου της Σερβίας.

Χρημάτισε αντιπρόεδρος της Σερβικής εθνοσυνέλευσης, (βουλής) από το 1895 έως το 1900, και υπουργός εθνικής οικονομίας από το 1884 έως το 1886. 

## Παραπομπές


Κατηγορία:Υπουργοί εθνικής οικονομίας της Σερβίας
Κατηγορία:Βουλευτές της Σερβίας
Αντρέι Μαλάχοφ

Ο **Αντρέι Νικολάεβιτς Μαλάχοφ** (Андре́й Никола́евич Мала́хов, γενν. 11 Ιανουαρίου του 1972) είναι Ρώσος παρουσιαστής και προσωπικότητα του χώρου της τηλεόρασης. Είναι παρουσιαστής στον τηλεοπτικό σταθμό Russia-1.

Επίσης παρουσίασε τους ημιτελικούς της Eurovision 2009 μαζί με τη Νατάλια Βοντιάνοβα.

## Παραπομπές


## Εξωτερικοί σύνδεσμοι
* 
* 

Κατηγορία:Διαγωνισμός Τραγουδιού Eurovision 2009
Κατηγορία:Ρώσοι ηθοποιοί
Κατηγορία:Ρώσοι τηλεπαρουσιαστές
Ακρασία (Αριστοτέλης)

Η **Ακρασία**,  ακράτεια στην νεοελληνική απόδοσή της, είναι και αυτή, ανάμεσα στις πολλές, μια βασική έννοια στο Αριστοτελικό έργο (corpus), στην οποία αφιερώνει ολόκληρο το Z΄ κεφάλαιο των Ηθικών Νικομαχείων. Συνεξετάζεται με το αντίθετό της, την εγκράτεια, μέσα στη θεματολογία της ηδονής, της σύνεσης, της φρόνησης, του ήθους και της σωφροσύνης.
## Παραδείγματα
Αν η εγκράτεια ωθεί τον άνθρωπο να παραμένει ακίνητος σε όλες του τις γνώμες, είναι ιδιότητα ευτελής, όπως όταν το κάνει και για την αναληθή ακόμη αντίληψη.
*Ο Νεοπτόλεμος είναι αξιέπαινος επειδή δεν παρέμεινε σταθερός σε εκείνα για τα οποία τον έπεισε ο Οδυσσέας να πράξει, επειδή λυπόταν να λέει ψέματα.
*Επειδή υπάρχουν από τη φύση πράγματα ευχάριστα και απ΄αυτά άλλα γενικά και άλλα για ορισμένα μόνο είδη ζώων και ανθρώπων, και πράγματα όχι ευχάριστα, από τα οποία μερικά προέρχονται από σωματική βλάβη κι άλλα από συνήθεια όπως και από κακή φυσική κατάσταση, μπορούμε σχετικά με καθένα από αυτά τα μη φυσιολογικά είδη ευχαρίστησης να διακρίνουμε αντίστοιχες έξεις, όπως εκείνου που λέγεται σχετικά με τον Φάλαρη.
*Πρέπει να έχουμε στο νου μας ότι οι περισσότεροι πονηροί άνθρωποι είναι και περισσότερο άδικοι. Ο οξύθυμος δεν είναι δόλιος, αλλά ούτε και ο θυμός του, αντίθετα είναι φανερός. Η επιθυμία όμως μοιάζει  με τη Αφροδίτη για την οποία λένε: «η δολοπλόκα Αφροδίτη που είναι γέννημα της Κύπρου και ο Όμηρος λέει για το κεντημένο στηθόδεσμός της: «απάτη που εξαπατά ακόμα και τον νου ανθρώπου συνετού». Ιλιάδα».
*Η ακράτεια δεν είναι είδος κακίας, πλην όμως έχει ίσως κατά μια έννοια τον χαρακτήρα κακίας. Διότι ενώ ενεργεί παρά την προαίρεση, η κακία προϋποθέτει προαίρεση. Η ακράτεια και η κακία μοιάζουν ως προς το είδος των πράξεων που ενεργούνται και εδώ ισχύει εκείνο που έλεγε σχετικά με τους Μιλησίους ο Δημόδοκος, ότι δηλαδή «Οι Μιλήσιοι δεν είναι βέβαια ανόητοι, ενεργούν όμως ως ανόητοι. Έτσι μπορούμε να πούμε ότι και οι ακρατείς δεν είναι βέβαια άδικοι, πλην όμως διενεργούν άδικες πράξεις.»

## Παραπομπές


Κατηγορία:Ηθικά Νικομάχεια
Τζόρτζε Παύλοβιτς

Ο **Τζόρτζε Παύλοβιτς** (σερβικά : Ђорђе М. Павловић'') (Σμεντέρεβο 1838 - Βελιγράδι 28 Οκτωβρίου 1921), ήταν Σέρβος νομικός και πολιτικός του Βασιλείου της Σερβίας. 

Σπούδασε νομικά στο Παρίσι και έπειτα έγινε καθηγητής αστικού δικαίου. Το 1871 ήταν ιδρυτικό μέλος και πρώτος διευθυντής της Πιστωτικής τράπεζας το Σμεντέρεβο. 

Χρημάτισε υπουργός εξωτερικών από τις 26 Σεπτεμβρίου 1875 έως τις 24 του Απριλίου 1876, υπουργός εθνικής οικονομίας από 7 Φεβρουαρίου έως 9 Δεκεμβρίου 1884. Ήταν επίσης υπουργός δικαιοσύνης από τις 2 Μαΐου 1885 έως τις 23 Μαρτίου 1886 και τέλος πρόεδρος του Αρείου πάγου την περίοδο 1903 - 1908 .

## Πηγές
* Βιογραφία του στην σελίδα του υπουργείου εξωτερικών της Σερβίας , στα σερβικά

Κατηγορία:Σέρβοι νομικοί
Κατηγορία:Υπουργοί εξωτερικών της Σερβίας
Κατηγορία:Υπουργοί εθνικής οικονομίας της Σερβίας
Κατηγορία:Υπουργοί δικαιοσύνης της Σερβίας
Αλεξάνταρ Βουλίν

Ο **Αλεξάνταρ Βουλίν** (*[[σερβικά]]: Александар Вулинd*) γεννημένος στις 2 Οκτωβρίου 1972 στο Νόβι Σαντ της τότε Γιουγκοσλαβίας, είναι Σέρβος νομικός και πολιτικός.

Ο Βουλίν κατάγεται από τη Βοσνία και Ερζεγοβίνη, τελείωσε το δημοτικό σχολείο στο Νόβισαντ και το γυμνάσιο στο Κάρλοβιτς. Αποφοίτησε από τη νομική σχολή στο Νόβι Σαντ.

Είναι ιδρυτής του κόμματος Σοσιαλιστικό κίνημα το 2008 και σημερινός του πρόεδρος. Έχει χρηματίσει υπουργός εργασίας, απασχόλησης, υπεύθυνος για τους βετεράνους και τα κοινωνικά ζητήματα και υπουργός άνευ χαρτοφυλακίου υπεύθυνος για το Κόσοβο και τα μετόχια.

## Παραπομπές


Κατηγορία:Σέρβοι νομικοί
Κατηγορία:Υπουργοί άνευ χαρτοφυλακίου της Σερβίας
Κατηγορία:Υπουργοί εργασίας της Σερβίας
Μπράνκο Ρούζιτς

Ο **Μπράνκο Ρούζιτς** (*[[σερβικά]] : Бранко Ружић*), γεννημένος στις 14 Δεκεμβρίου 1975 στο Ζέμουν, είναι Σέρβος πολιτικός. Είναι μέλος του Σοσιαλιστικού κόμματος της Σερβίας (SPS). Ήταν υπουργός άνευ χαρτοφυλακίου αρμόδιος για την ευρωπαϊκή ολοκλήρωση στην κυβέρνηση του Ίβιτσα Ντάσιτς. Διετέλεσε πρόεδρος της κοινοβουλευτικής ομάδας του ΚΕΕ στην Εθνοσυνέλευση της Δημοκρατίας της Σερβίας μετά τις Σερβικές βουλευτικές εκλογές του 2012. 

Πέρασε μέρος της παιδικής του ηλικίας στην Αυστραλία όπου ο πατέρας του ήταν διπλωμάτης. Από το 1996 έως το 1999 σπούδασε στη σχολή πολιτικών επιστημών του Πανεπιστημίου του Βελιγραδίου. Είναι παντρεμένος και έχει δύο παιδιά. Διετέλεσε μέλος του Διοικητικού Συμβουλίου της Παρτιζάν Βελιγραδίου.

Στο 2001 εξελέγη αντιπρόεδρος της κεντρικής επιτροπής του Σοσιαλιστικού κόμματος της Σερβίας (SPS), η εντολή ανανεώθηκε το 2003 έως το 6ο συνέδριο του κόμματος. Από τον Μάρτιο του 2001 έως τον Δεκέμβριο του 2002 ήταν εκπρόσωπος για το ΚΕΕ και από τον Απρίλιο 2000 ως Δεκέμβριο 2002 ήταν πρόεδρος της Σοσιαλιστικής Νεολαίας.

Από τον Ιανουάριο του 2001 έως τον Δεκέμβριο του 2003 ήταν μέλος του κοινοβουλίου της Δημοκρατίας της Σερβίας και το 2004 έως το 2006 μέλος του κοινοβουλίου της Σερβίας και του Μαυροβουνίου. Εκλέγει βουλευτής στις βουλευτικές εκλογές της 11ης Μαΐου 2008 . Κατά τη διάρκεια των βουλευτικών εκλογών της 6ης Μαΐου 2012 επανεκλέγεται. 

Στις 29 Αυγούστου 2013 άρει τη βουλευτική θητεία του 12 και στις 2 Σεπτεμβρίου, έγινε επίσημα υπουργός άνευ χαρτοφυλακίου, αρμόδιος για την ευρωπαϊκή ολοκλήρωση σε ανασχηματισμό του υπουργικού συμβουλίου.

## Παραπομπές


Κατηγορία:Υπουργοί άνευ χαρτοφυλακίου της Σερβίας
Κατηγορία:Βουλευτές της Σερβίας
Κατηγορία:Παρτιζάν Βελιγραδίου
Κατηγορία:Γιουγκοσλάβοι πολιτικοί
Αλεξάνταρ Άντιτς

Ο **Αλεξάνταρ «Σάσα» Άντιτς** (*[[σερβικά]] : Александар Антић*) γεννημένος στο Βελιγράδι στις 7 Μαΐου 1969, είναι Σέρβος πολιτικός και υπουργός, είναι πτυχιούχος οικονομολόγος.

Εξελέγη για πρώτη φορά βουλευτής στις 15 Δεκεμβρίου 2008, και στις εκλογές στις 6 Μαΐου 2012 επανεξελέγη. Μετά τον ανασχηματισμό της κυβέρνησης Ίβιτσα Ντάτσιτς στις 2 Σεπτεμβρίου 2013 χρημάτισε υπουργός μεταφορών έως τον Μάιο του 2014.

Τον Απρίλιο του 2009 έγινε πρόεδρος του δημοτικού συμβουλίου του Βελιγραδίου με το Σοσιαλιστικό κόμμα της Σερβίας. Στην Κυβέρνηση Αλεξάνταρ Βούκιτς είναι υπουργός Ορυκτού πλούτου και Ενέργειας.

## Παραπομπές


Κατηγορία:Βουλευτές της Σερβίας
Κατηγορία:Σέρβοι οικονομολόγοι
Κατηγορία:Υπουργοί μεταφορών της Σερβίας
Κατηγορία:Υπουργοί ορυκτού πλούτου και ενέργειας της Σερβίας
Μπεάτα Πόζνιακ

Η **Μπεάτα Πόσνιακ** (), ηθοποιός, ζωγράφος-καλλιτέχνης - αποφοίτησε από τη Σχολή Κινηματογράφου στο Λοτζ της Πολωνίας, όπου στις 23 έλαβε το μεταπτυχιακό της δίπλωμα με τη καλύτερη επίδοση.

## Καριέρα
Το ντεμπούτο της ως ηθοποιός ήταν το 1981 στη ταινία *Zycie Kamila Kuranta* , αλλά τα γυρίσματα σταματήσανε λόγω του στρατιωτικού νόμου που επιβλήθηκε στην Πολωνία. Ο Άμερικανος σκηνοθετης Όλιβερ Στόουν την πλάσαρε ως Μαρίνα Όσβαλντ δίπλα στο Γκάρι Όλντμαν στη βραβευμένη με Όσκαρ ταινία *[[JFK, η Ιστορία που Χαράχτηκε στη Μνήμη μας|JFK, η ιστορία που χαράχτηκε στη μνήμη μας]]* (με τους Κέβιν Κόστνερ και Τζακ Λέμον). Αποτελεσμα αυτης ήταν να επιλεγεί απο τον Τζορτζ Λούκας για την ταινια *The Young Indiana Jones Chronicles*, στη συνέχεια εμφανίστηκε στην τηλεοπτική σειρά *Στη λεωφόρο του Μέλροουζ* (ως δρ Πέτροβα-Φίλντινγκ) επίσης στη σειρά *Mad About You* (ως Μάσα) μαζι με την Έλεν Χαντ και σε τηλεοπτικές σειρές του Όλιβερ Στόουν οπως το *Wild Palms* με τον Τζέιμς Μπελούσι (παίζοντας μια νταντά απο την Ιαπωνία), και το *Babylon 5* (παίζοντας την πρώτη γυναίκα πρόεδρο του κόσμου).

Η Πόζνιακ είναι ακτιβίστρια και αγωνίζεται για τα ανθρώπινα δικαιώματα.

## Φιλμογραφία

## Φωνή σε βιβλία
* 2014: "Empress of the Night: A Novel of Catherine the Great", published by Random House
* 2012: "The Winter Palace: A Novel of Catherine the Great", published by Random House

## Παραπομπές


## Εξωτερικοί σύνδεσμοι

*IMDb Beata Pozniak
*Επίσημος ιστότοπος
* International Women's Day 
*Πολωνικός ιστότοπος
*''Taking the Banner for Women Everywhere'', LA Times

Κατηγορία:Πολωνές ηθοποιοί κινηματογράφου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Πολωνές ηθοποιοί τηλεόρασης
Κατηγορία:Πολωνές ηθοποιοί θεάτρου
Κατηγορία:Πολωνοί λιθουανικής καταγωγής
Κατηγορία:Απόφοιτοι της Εθνικής Σχολής Κινηματογράφου του Λοτζ
Κατηγορία:Πολωνές ηθοποιοί φωνής
Creeping Death

Το "**Creeping Death**" είναι τραγούδι του χέβι μέταλ συγκροτήματος Metallica, το έβδομο του δίσκου "*[[Ride the Lightning]]*", ο οποίος κυκλοφόρησε στις 27 Ιουλίου του 1984. Το σινγκλ εκδόθηκε τέσσερις μήνες μετά το άλμπουμ και ήταν το μοναδικό του δίσκου. Το ΕΡ περιλαμβάνει διασκευές στο "*Am I Evil?*" των Diamond Head και το "*Blitzkrieg*" των Blitzkrieg, διασκευές οι οποίες έγιναν γνωστές ως "*Garage Days Revisited*" και ενέπνευσαν την κυκλοφορία του 1987 με τίτλο "*[[The $5.98 E.P.: Garage Days Re-Revisited]]*". Το εξώφυλλο του ΕΡ είναι δημιουργία του Άλβιν Πέτι.

## Στίχοι
Οι στίχοι του τραγουδιού αναφέρονται στην τελευταία από τις δέκα πληγές της Παλαιάς Διαθήκης και πιο συγκεκριμένα στο δωδέκατο κεφάλαιο της Εξόδου. Αναφέρεται η δέκατη πληγή και ο θάνατος των πρωτότοκων, η ένατη πληγή και το σκοτάδι των τριών ημερών και η έβδομη πληγή με την καταστροφική πτώση χαλαζιού και φωτιάς. Η περιγραφή γίνεται από την οπτική του Αγγέλου του Θανάτου, ο οποίος στάλθηκε από τον Θεό για να σκοτώσει τους πρωτότοκους υιούς των ανθρώπων και των ζώων των οποίων οι πόρτες των σπιτιών δεν ήταν βαμμένες με αίμα αρνιού. Η έμπνευση για το τραγούδι προήλθε από την παρακολούθηση την ταινίας "*Οι Δέκα Εντολές*" με πρωταγωνιστή τον Τσάρλτον Ίστον.

## Ζωντανές εκτελέσεις
Το τραγούδι θεωρείται από τα κορυφαία του συγκροτήματος.
Οι Metallica παίζουν το "*Creeping Death*" σχεδόν σε όλες τις συναυλίες τους, αφού είναι το δεύτερο πιο πολυπαιγμένο κομμάτι του συγκροτήματος μετά το "*Master of Puppets*". Κατά τις ζωντανές του εκτελέσεις, το κομμάτι παίζεται σε γρηγορότερο ρυθμό σε σχέση με την στούντιο εκτέλεση και το κοινό συνοδεύει τραγουδώντας "*Die!, Die!*".

## Τραγούδια
1. **Creeping Death** *(Hetfield, Ulrich, Hammett, Burton)* - 6:36
2. **Am I Evil?** *(Harris, Tatler)* - 7:49
3. **Blitzkrieg** *(Jones, Sirotto, Ross)* - 3:35
4. **Jump in the Fire** *(Hetfield, Ulrich, Mustaine)* - 4:41
5. **Seek & Destroy (Live)** *(Hetfield, Ulrich)* - 7:04
6. **Phantom Lord (Live)** *(Hetfield, Ulrich, Mustaine)* - 4:52

## Τα μέλη του συγκροτήματος
Το **Creeping Death** ηχογραφήθηκε από τους εξής μουσικούς:

**[[Τζέιμς Χέτφιλντ]]** - *κιθάρα, φωνητικά*
**[[Κερκ Χάμμετ]]** - *κιθάρα*
**[[Κλιφ Μπάρτον]]** - *μπάσο*
**[[Λαρς Ούλριχ]]** - *τύμπανα*

## Παραπομπές


## Εξωτερικοί σύνδεσμοι
* Στίχοι Creeping Death 
* Creeping Death Tab by Metallica @ Ultimate-Guitar.Com
* Creeping Death-Metallica - YouTube
* Metallica - Creeping Death - Reviews - Encyclopaedia Metallum
* [Metallica - Creeping Death EP - Metal Storm]
* Metallica - Creeping Death / Jump In The Fire (CD) at Discogs

Κατηγορία:Τραγούδια του 1984
Κατηγορία:Τραγούδια των Metallica
Κατηγορία:Singles του 1984
Κατηγορία:Αγγλόφωνα τραγούδια
Κατηγορία:Singles της Megaforce Records
Γιόβαν Κρικομπάμπιτς

Ο **Γιόβαν Κρικομπάμπιτς** (*Јован Кркобабић*, Κολιάνε Δαλματίας, Βασίλειο της Γιουγκοσλαβίας, 27 Φεβρουαρίου 1930 - Βελιγράδι, 22 Απριλίου 2014) ήταν σέρβος πολιτικός, είχε χρηματίσει αναπληρωτής πρωθυπουργός και υπουργός εργασίας και κοινωνικής πολιτικής. 

Από τα νεανικά του χρόνια ήταν μέλος του Κομμουνιστικού κόμματος της Γιουγκοσλαβίας, ήταν ο ιδρυτής και πρόεδρος του κόμματος ενωμένων συνταξιούχων Σερβίας και του συλλόγου συνταξιούχων της Σερβίας. 

Αποφοίτησε με μάστερ και διδακτορικό από τη σχολή πολιτικών επιστημών στο Βελιγράδι. Εργάστηκε 18 χρόνια στο ινστιτούτο πυρηνικών επιστημών "Βίντσα". Ήταν ο ιδρυτής και πρόεδρος της "Ρεπουμπλικανικής ένωσης συντάξεων και ασφάλισης αναπηρίας αυτοαπασχολουμένων", το κόμμα του σε συνασπισμό με το κόμμα Ενωμένη Σερβία πήρε μέρος στις βουλευτικές εκλογές του Μαΐου του 2008 όπου εκλέγει στην εθνοσυνέλευση της Δημοκρατίας της Σερβίας.

Στις 7 Ιουλίου 2008 εξελέγη Αντιπρόεδρος της Δημοκρατίας της Σερβίας. Στις βουλευτικές εκλογές του 2012 επανεκλέγει και στις 27 Ιουλίου 2012 διορίστηκε αντιπρόεδρος της Κυβέρνησης και υπουργός εργασίας και κοινωνικής πολιτικής.

## Παραπομπές


## Πηγές
* Βιογραφία του στην σελίδα του κόμματος

Κατηγορία:Αναπληρωτές πρωθυπουργοί της Σερβίας
Κατηγορία:Αντιπρόεδροι της Σερβίας
Κατηγορία:Υπουργοί εργασίας της Σερβίας
Κατηγορία:Γιουγκοσλάβοι πολιτικοί
Κατηγορία:Βουλευτές της Σερβίας
Gamera 2: Η Επίθεση της Λεγεώνας

**Gamera 2: Attack of Legion** (ιαπων. **Gamera Tsū: Region Shūrai**) είναι ταινία επιστημονικής φαντασίας του 1996 σε σκηνοθεσία Σουσούκε Κανέκο. Είναι η συνέχεια της ταινίας  καθώς και η δέκατη ταινία της σειράς Gamera. Στην ταινία κάνουν την εμφάνισή τους τα Legion ένα είδος εξωγήινων τεράτων που μοιάζουν με έντομα.

## Πλοκή
Εκατοντάδες μετεωρίτες πέφτουν στο νησί Χοκάιντο της Ιαπωνίας ενώ ένας από αυτούς πέφτει κοντά σε ένα Επιστημονικό Κέντρο. Την επόμενη μέρα ο στρατός σπεύδει να τον εξετάσει αλλά δε βρίσκει τίποτα. Τότε κάνουν την εμφάνισή τους ταχύτατα ιπτάμενα τέρατα και εξαφανίζονται καλώδια οπτικών ινών αλλά και μεγάλες ποσότητες μπύρας. Σύντομα, ένα γιγαντιαίο είδος φυτού θα εμφανιστεί στο κέντρο της πόλης και η θρυλική χελώνα Gamera εμφανίζεται για να το καταστρέψει.

## Ηθοποιοί και Χαρακτήρες
*Αγιάκο Φουτζιτάνι στο ρόλο της *Ασάγκι Κουσανάγκι*
*Τοσιγιούκι Ναγκασίμα στο ρόλο του Συνταγματάρχη *Γουαταράσε*
*Μίκι Μιζούνο στο ρόλο της *Μιντόρι Χονάμι*
*Μιτσούρο Φουκικόσι στο ρόλο του *Ομπίτσου*
*Χιρογιούκι Οκίτα στο ρόλο του *Σασάι*

## Κυκλοφορία
Η ταινία κυκλοφόρησε σε DVD από την ADV αλλά και σε τριπλό Blu-ray από την Mill Creek Entertainment.

## Βραβεύσεις
Η ταινία βραβεύτηκε το 1996 με το Nihon SF Taisho Award στην κατηγορία *Καλύτερη ταινία επιστημονικής φαντασίας*.

## Άλλες πληροφορίες
*Η ταινία είναι η πρώτη που κέρδισε το Nihon SF Taisho Award από τις Ιαπωνικές ταινίες με θέμα γιγάντια τέρατα.
*Η ταινία είναι από τις λίγες συνέχειες που ξεπερνούν την πρώτη ταινία.
*Η ταινία γυρίστηκε στο Σαππόρο την μεγαλύτερη πόλη της Χοκάιντο.

## Εξωτερικοί σύνδεσμοι
*Gamera 2: Attack of Legion στο Rotten Tomatoes
*Gamera 2: Attack of Legion στο Popcorn
*Gamera 2: Attack of Legion στο Allmovie
*Gamera 2: Attack of Legion στο Wikizilla

Κατηγορία:Ιαπωνικές ταινίες
Κατηγορία:Ταινίες του 1996
Κατηγορία:Ταινίες παραγωγής Daiei Films
Κατηγορία:Ιαπωνόφωνες ταινίες
Κατηγορία:Ιαπωνικές ταινίες επιστημονικής φαντασίας
Κατηγορία:Ιαπωνικές ταινίες τρόμου
Κατηγορία:Ιαπωνικές θρίλερ ταινίες
Κατηγορία:Ιαπωνικές ταινίες δράσης
Κατηγορία:Ταινίες σε σκηνοθεσία Σουσούκε Κανέκο
Ίππυς ο Ρηγίνος

Ο καταγόμενος από το Ρήγιο της Ιταλίας λογογράφος **Ίππυς**, ο οποίος αναφέρεται και ως **Ιππεύς** ή **Ιππίας**, έζησε τα χρόνια του Πελοποννησιακού πολέμου (5ος π.Χ. αιώνας) και μπορεί να θεωρηθεί ο αρχαιότερος ιστορικός της Μεγάλης Ελλάδος.

## Εργογραφία
Ο Ίππυς έγραψε, σύμφωνα με το λεξικό Σούδα, τα έργα *Σικελικές πράξεις* (επιτομή των οποίων κυκλοφόρησε αργότερα κάποιος Μύης), *Κτίσις Ιταλίας*, *Σικελικά*, *Χρονικά* και *Αργολικά*.Από τα έργα αυτά διασώθηκε ένας μικρός μόνον αριθμός αποσπασμάτων που αναφέρονται από τον Αιλιανό, τον Στέφανο τον Βυζάντιο, τον Πλούταρχο (που επικαλείται παλαιότερη μαρτυρία του Φανία του Ερέσιου), τον Αθήναιο, τον Ζηνόβιο και τον Σχολιαστή του Απολλώνιου του Ρόδιου.Γνωστότερα αποσπάσματα είναι τα αναφερόμενα από τον Στέφανο Βυζάντιο και τον Πλούταρχο, αν και δυσνόητα. Σύμφωνα με τον Στέφανο τον Βυζάντιο, ο Ίππυς ήταν αυτός που πρώτος απεκάλεσε τους Αρκάδες *προσελήνους* (δηλαδή τόσο παλαιούς που υπήρχαν πριν τη Σελήνη), ενώ σύμφωνα με τον Πλούταρχο ο Ίππυς αναφερόταν (και αυτός) σε *εκατόν ογδόντα τρεις κόσμους στη σειρά που εφάπτονταν μεταξύ τους*(!).

## Παραπομπές


κατηγορία:Αρχαίοι Έλληνες ιστορικοί
Μπάροου ΑΦΚ

Η **Μπάροου ΑΦΚ** (αγγλικά: *Barrow A.F.C.*) είναι αγγλικός ποδοσφαιρικός σύλλογος. Συμμετέχει στην Κόνφερενς Νορθ. Ιδρύθηκε το 1901. Η ομάδα συμμετείχε για πάνω από 55 χρόνια στην Φούτμπολ Λιγκ (Αγγλία), μεταξύ 1921 και 1972. Έδρα της ομάδας είναι το Holker Street, χωρητικότητας 4414 θεατών. Έχει κερδίσει 2 φορές το FA Trophy (1989–90, 2009–10).

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1901
Σκάρμπορο ΦΚ

Η **Σκάρμπορο ΦΚ** ήταν αγγλική ποδοσφαιρική ομάδα. Συμμετείχε στην Κόνφερενς Νορθ. Ιδρύθηκε το 1879 και ήταν μια από τις παλαιότερες ομάδες στην Αγγλία. Διαλύθηκε το 2007 λόγω χρεών. Έδρα της ομάδας ήταν το McCain Stadium. Κέρδισε 3 φορές το FA Trophy
(1973, 1976 και 1977).

## Εξωτερικοί σύνδεσμοι

* 


Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1879
Γιορκ Σίτι ΦΚ

Η **Γιορκ Σίτι ΦΚ** είναι μια αγγλική ποδοσφαιρική ομάδα από το Γιορκ. Το 1908 ιδρυθηκε η ερασιτεχνικη ομαδα παιζοντας μεχρι το 1917 σε ερασιτεχνικο επιπεδο ενω το 1922 η εππαγελματικη πλεον ομαδα αγωνιζοταν στην κατηγορια  Midland League για επτα χρονια πριν ανεβει στην football league στην τριτη κατηγορια μεχρι το 1959 . Έδρα της ομάδας είναι το Bootham Crescent, χωρητικότητας 7872 θεατών. Συμμετέχει στη Φούτμπολ Λιγκ Του. Την περίοδο 2011-12 κατέκτησε το FA Trophy.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1922
Κατηγορία:Ποδοσφαιρικές ομάδες Αγγλίας
Σριούσμπερι Τάουν

Η **Σριούσμπερι Τάουν** είναι αγγλική ποδοσφαιρική ομάδα. Συμμετέχει στην Φούτμπολ Λιγκ Του. Ιδρύθηκε το 1886. Έδρα της ομάδας είναι το New Meadow χωρητικότητας 9875 θεατών στην κωμόπολη Σριούσμπερι.

## Διακρίσεις
* **[[Κύπελλο Αγγλίας (ποδόσφαιρο ανδρών)]]** προημιτελικά 1979, 1982
* **[[Λιγκ Καπ Αγγλίας]]** ημιτελικά 1961
* **[[Λιγκ Τρόφι]]** φιναλίστ 1996

## Εξωτερικοί σύνδεσμοι

*Official website Επίσημη ιστοσελίδα 


Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1886
Τάμγουορθ ΦΚ

Η **Τάμγουορθ ΦΚ** είναι αγγλική ποδοσφαιρική ομάδα. Συμμετέχει στην Κόνφερενς Νορθ. Ιδρύθηκε το 1933. Έδρα της ομάδας είναι το The Lamb Ground χωρητικότητας 4195 θεατών. Υπάρχει μεγάλη αντιπαλότητα με τις Μπάρτον Άλμπιον και Νανίτον Μπόρο ΦΚ. Η ομάδα μετράει συμμετοχές στην Κόνφερενς Πρέμιερ.

## Διακρίσεις
***[[Κόνφερενς Νορθ]]**
**Πρωταθλήτρια: 2009
***[[Σάδερν Φούτμπολ Λιγκ]]**
**Πρωταθλήτρια: 2003
***[[FA Trophy]]**
**Φιναλίστ: 2003
***[[Σάδερν Φούτμπολ Λιγκ]]**
**Πρωταθλήτρια: 1997

## Εξωτερικοί σύνδεσμοι

*Επίσημη ιστοσελίδα 

Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1886
Δήμος Δε Φάρρινγκτον

Το **Δε Φάρρινγκτον** (αγγλ.: Τhe Farrington) είναι ένας από τους 14 δήμους της Ανγκουίλλα. Πρωτεύουσα είναι το ομώνυμο χωριό. Βρίσκεται ανατολικά του νησιού της Ανγκουίλλα.

## Δημογραφία

## Δείτε επίσης
* Δήμοι της Ανγκουίλλα

Δ
Δήμος Μπλόουινγκ Πόιντ

Το **Μπλόουινγκ Πόιντ** (αγγλ.: *Blowing Point*) είναι ένας από τους 14 δήμους της Ανγκουίλλα. Πρωτεύουσα είναι το ομώνυμο χωριό. Βρίσκεται στη νότια ακτή του νησιού και αποτελεί τερματικό πορθμείο που συνδέει την Ανγκουίλλα με το γειτονικό Άγιο Μαρτίνο.

250px|right

## Δημογραφία

## Δείτε επίσης
* Δήμοι της Ανγκουίλλα

## Παραπομπές


Μ
Σβέτοζαρ Μιχαΐλοβιτς

Ο **Ζβέτοζαρ Μιχαΐλοβιτς** (*[[σερβικά]] : Светозар Мијаиловић*) γεννημένος στις 8 Ιανουαρίου 1947, είναι Σέρβοβόσνιος πολιτικός και αθλητικός παράγοντας. Μέλος του Σοσιαλιστικού κόμματος της Σερβίας.

Κατά την περίοδο της διάλυσης της Γιουγκοσλαβίας πολιτευόταν με το κόμμα της Μπιλιάνα Πλάβσιτς, ήταν στο κοινό συμβούλιο των υπουργών της Βοσνίας και Ερζεγοβίνης.

Πρόεδρος του Ερυθρού Αστέρα Βελιγραδίου την περίοδο 1987-1993, επί προεδρίας του ο σύλλογος κατέκτησε το 1991 το Κύπελλο πρωταθλητριών Ευρώπης. Το 2014 μετά την παραίτηση του προέδρου του συλλόγου Ντράγκαν Ντζαΐτς σαν μέλος του συμβουλίου ανέλαβε προσωρινά πρόεδρος μέχρι την ανάδειξει νέου μέσω εκλογών.

Χρημάτισε υπουργός νεολαίας και αθλητισμού στην κυβέρνηση Μίλονιρ Μίνιτς και την περίοδο 2000-2001.

## Παραπομπές


Κατηγορία:Σερβοβόσνιοι
Κατηγορία:Γιουγκοσλάβοι πολιτικοί
Κατηγορία:Υπουργοί νεολαίας και αθλητισμού της Σερβίας
Κατηγορία:Ερυθρός Αστέρας Βελιγραδίου
Γιόζεφ Κάσα

Ο ** Γιόζεφ Κάσα** (*Јожеф Каса*, 6 Φεβρουαρίου 1945 - 3 Φεβρουαρίου 2016) ήταν Σέρβος πολιτικός, οικονομολόγος και τραπεζίτης ουγγρικής καταγωγής.

## Βιογραφία
Ο Γιόζεφ Κάσα γεννήθηκε στη Σουμπότιτσα της Γιουγκοσλαβίας.

Ήταν αναπληρωτής πρωθυπουργός στην κυβέρνηση του Ζόραν Τζίντζιτς το 2001 και ο πρόεδρος της Συμμαχίας των Ούγγρων της Βοϊβοντίνα, σήμερα είναι επίτιμο μέλος του κόμματος.

Συνελήφθη στις 20 Νοεμβρίου 2012 κατά τη διάρκεια της έρευνας για το σκάνδαλο "Agrobanka". ήταν υπό κράτηση μέχρι τη 12 Φεβρουαρίου 2013. Τον Ιούλιο του 2013 έγινε αρχισυντάκτης της εφημερίδας "Суботичких новина".

Ήταν παντρεμένος με τη δημοσιογράφο Ιλντίκο και έχουν τρία παιδιά.

## Παραπομπές


Κατηγορία:Σέρβοι οικονομολόγοι
Κατηγορία:Σέρβοι δημοσιογράφοι
Κατηγορία:Αντιπρόεδροι της Σερβίας
Βουκ Ομπράντοβιτς

Ο **Βουκ Ομπράντοβιτς** (*[[σερβικά]] : Вук Обрадовић*) (Κοντζέλι, 11 Απριλίου 1947 - Βελιγράδι 13 Φεβρουαρίου  2008) ήταν ένας από τους ηγέτες της Δημοκρατικής Αντιπολίτευσης της Σερβίας, και πρώην υποστράτηγος  του Γιουγκοσλαβικού λαϊκού στρατού από το 1992.

Στην σερβική κυβέρνηση του πρωθυπουργού Ζόραν Τζίντζιτς έχει υπηρετήσει ως αντιπρόεδρος αρμόδιος για την καταπολέμηση της διαφθοράς και του εγκλήματος.

Τελείωσε το γυμνάσιο το Προκούπλιε κι έπειτα στην στρατιωτική ακαδημία. Κατά την διάρκεια της στρατιωτικής του θητείας εμπλεκόμενος σε σκάνδαλο φυλακίστηκε. Αργότερα ήταν εκπρόσωπος του γενικού επιτελείου του Γιουγκοσλαβικού λαϊκού στρατού και επικεφαλής της ηθικής εκπαίδευσης της Ομοσπονδιακής γραμματείας εθνικής άμυνας. Ο νεότερος γενικός και προήχθη τέσσερις φορές λόγω έκτακτης ανάγκης. Αποστρατεύτηκε στις 20 Μάιος  1992.

Πήρε μέρος στις αποτυχημένες εκλογές του προέδρου της Σερβίας όπου ήταν υποψήφιος στις 21 Σεπτεμβρίου 1997. Σαν εκπρόσωπος της σοσιαλδημοκρατίας κέρδισε 100.523 ψήφους, το 2,43%. Συμμετείχε με υποψηφιότητα για πρόεδρος της Δημοκρατίας της Σερβίας και στις 29 Σεπτεμβρίου 2002 όπου κέρδισε 26.050 ψήφους ή 0,72% χωρίς να εκλεγεί.

## Παραπομπές


## Πηγές
* Биографија Вука Обрадовића као председничког кандидата 2002.
* Интервју из 1999.
* Интервју после секс афере („Ревија 92“)
* Вест о смрти и биографија

Κατηγορία:Γιουγκοσλάβοι στρατιωτικοί
Κατηγορία:Αντιπρόεδροι της Σερβίας
Νατάσα Πόλι

Η **Νατάλια Σεργκέεβνα Πολεφσίκοβα** (ρωσικά *Наталья Сергеевна Полевщикова*, γενν. 12 Ιουλίου 1985), ευρύτερα γνωστή ως **Νατάσα Πόλι**, είναι Ρωσίδα μοντέλο.

## Προσωπική ζωή
Στις 16 Απριλίου 2011 παντρεύτηκε τον Ολλανδό επιχειρηματία Πίτερ Μπάκερ στο Σαιν-Τροπέ. Τον Μάιο του 2013 γεννήθηκε το πρώτο τους παιδί, η κόρη τους, Αλεξάντρα Κριστίνα. Τον Απρίλιο του 2019, γεννήθηκε ο γιός τους, Άντριαν Γκρέι.

## Στοιχεία
* Ύψος:1.78&nbsp;cm
* Χρώμα μαλλιών: ξανθά
* Χρώμα ματιών: πράσινα
* Μετρήσεις: 84-61-86 (EU)
* Νούμερο φορέματος: (EU) 34

## Παραπομπές


## Εξωτερικοί σύνδεσμοι

*https://web.archive.org/web/20140926111340/http://en.vogue.fr/thevoguelist/natasha-poly-1/359

Κατηγορία:Ρωσίδες μοντέλα
Κατηγορία:Φωτομοντέλα
Κατηγορία:Ρωσίδες ηθοποιοί
Αλεξάνταρ Πράβντιτς

Ο **Αλεξάνταρ Πράβντιτς** (*[[σερβικά]] : Александар Правдић*) γεννημένος στις 28 Ιανουαρίου 1958, είναι Σέρβος πολιτικός. Είναι μέλος του Δημοκρατικού κόμματος της Σερβίας.

Χρημάτισε αντιπρόεδρος για την χώρα στην Κυβέρνηση Ζόραν Τζίντζιτς 2001 Όταν ξέσπασε το σκάνδαλο με την φαρμακοβιομηχανία "Γκαλένικα" ο Πράβντις κατέθεσε στον εισαγγελέα σαν μάρτυρας. Ήταν πρώην διευθυντής της εταιρείας από την 2005 έως το 2008, κι εμπλεκόμενος στο σκάνδαλο.

## Παραπομπές


Κατηγορία:Αντιπρόεδροι της Σερβίας
Ντούσαν Μιχαΐλοβιτς

Ο ** Ντούσαν Μιχαΐλοβιτς** (σερβικά Душан Михајловић, γεννήθηκε το 1948 στο Βάλιεβο της Γιουγκοσλαβίας (σήμερα στη Σερβία). Είναι Σέρβος πολιτικός. 

Πήρε πτυχίο από το πανεπιστήμιο του Βελιγραδίου. Ήταν ο ιδρυτής και πρόεδρος της Νέας Δημοκρατίας, πολιτικoύ κόμματος με τη βάση του στο Βάλιεβο. Ο Μιχαΐλοβιτς ήταν εκλεγμένο μέλος της Εθνοσυνελεύσεως (Βουλής) της Σερβίας μεταξύ 1993 και 1999.

Κατά τη διάρκεια της Ομοσπονδιακής Δημοκρατίας της Γιουγκοσλαβίας και στις προεδρικές εκλογές το 2000 συμμετείχε στην Δημοκρατική Αντιπολίτευση της Σερβίας. Διετέλεσε Αντιπρόεδρος της Κυβέρνηση Ζόραν Τζίντζιτς 2001 (2001-2004) και Υπουργός Εσωτερικών την περίοδο 2001 - 2004. Ήταν ο ηγέτης κόμματος των Φιλελευθέρων της Σερβίας.

## Παραπομπές


Κατηγορία:Αντιπρόεδροι της Σερβίας
Κατηγορία:Υπουργοί εσωτερικών της Σερβίας
Λάιτσο Γαραμάζοβιτς

Ο **Λάιτσο Γαραμάζοβιτς** (*[[σερβικά]] : Лајчо Јарамазовић*) (Σουμπότιτσα 1905 - Σουμπότιτσα 1963), ήταν Γιουγκοσλάβος πολιτικός και μέλος του κομμουνιστικού κόμματος της Γιουγκοσλαβίας.

Το 1945 ήταν ιδρυτικό μέλος και πρώτος πρόεδρος της Σπάρτακ Σουμπότιτσα. Χρημάτισε υπουργός άνευ χαρτοφυλακίου στην Λαϊκή δημοκρατία της Σερβίας στην Κυβέρνηση Μπλαγκόιε Νέσκοβιτς από το 1946 έως το 1948. Ήταν μέλος της επιτροπής που συστάθηκε το 1945 και κατάσχεσε την εκκλησιαστική περιουσία βάσει της "αγροτικής μεταρρύθμισης του 1945" που προέβλεπε να μοιραστεί σε αγρότες. 

Το 1956 διορίσtηκε μέλος στο συμβούλιο της του τμήματος της Γεωπονικής σχολής του πανεπιστημίου του Βελιγραδίου.

## Παραπομπές


Κατηγορία:Σέρβοι πολιτικοί της Γιουγκοσλαβίας
Κατηγορία:Υπουργοί άνευ χαρτοφυλακίου της Σερβίας
Κατηγορία:Γιουγκοσλάβοι πολιτικοί
Κατηγορία:Σπάρτακ Σουμπότιτσα
Game Boy Advance

μικρογραφία|Το Game Boy Advance
Το **Game Boy Advance** (ιαπωνικά: ゲームボーイアドバンス, συντομογραφία: *GBA*) είναι φορητή κονσόλα βιντεοπαιχνιδιών έκτης γενιάς που αναπτύχθηκε και κατασκευάστηκε από τη Nintendo και κυκλοφόρησε στις 21 Μαρτίου 2001 στην Ιαπωνία σε τιμή 9.800 γιεν, 11 Ιουνίου 2001 στη Βόρεια Αμερική σε τιμή 149,99 δολαρίων ΗΠΑ, 22 Ιουνίου 2001 στην Ευρώπη και την Αυστραλία σε τιμή 109,99 ευρώ και 8 Ιουνίου 2004 στην Κίνα.

Το Game Boy Advance, όπως και το Game Boy Color, διαθέτει έγχρωμη οθόνη. Οι ανταγωνιστές του είναι το Neo Geo Pocket Color, το SwanCrystal μόνο για την Ιαπωνία, το GP32 μόνο για τη Νότια Κορέα, το Tapwave Zodiac και το N-Gage. Έχει επεξεργαστή 32-bit.

## Game Boy Advance SP
μικρογραφία|Το Game Boy Advance SP
Το **Game Boy Advance SP (**ゲームボーイアドバンスSP)** **είναι μια αναβαθμισμένη έκδοση του Game Boy Advance. To "SP" στο Game Boy Advance SP σημαίνει Special. Κυκλοφόρησε στην Ιαπωνία στις 14 Φεβρουαρίου 2003 σε τιμή 12.500 γιεν, στη Βόρεια Αμερική στις 22 Μαρτίου 2003 σε τιμή 99 δολαρίων ΗΠΑ και στην Αυστραλία και στην Ευρώπη στις 28 Μαρτίου 2003 σε τιμή 199,99 δολαρίων Αυστραλίας και 129,99 ευρώ, αντίστοιχα. Σε αντίθεση με το Game Boy Advance, το Game Boy Advance SP είχε σχεδίαση clamshell και διέθετε επαναφορτιζόμενη μπαταρία. Επίσης, το Game Boy Advance SP είχε οπίσθιο φωτισμό, κάτι που δεν είχε το Game Boy Advance.

## Game Boy Micro
μικρογραφία|Το Game Boy Micro
Το **Game Boy Micro** είναι η δεύτερη αναβάθμιση του Game Boy Advance, καθώς και η τελευταία κονσόλα στη σειρά Game Boy. Κυκλοφόρησε στις 13 Σεπτεμβρίου 2005 στην Ιαπωνία, 19 Σεπτεμβρίου 2005 στη Βόρεια Αμερική, 3 Νοεμβρίου 2005 στην Αυστραλία, και 4 Νοεμβρίου 2005 στην Ευρώπη. Έχει μικρότερες διαστάσεις από το Game Boy Advance και το Game Boy Advance SP, και δεν υποστηρίζει παιχνίδια Game Boy και Game Boy Color.

## Παραπομπές



Κατηγορία:Κονσόλες Game Boy
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών έκτης γενιάς
Κατηγορία:Φορητές κονσόλες βιντεοπαιχνιδιών
Ραδιομέγαρο του BBC

Το **Ραδιομέγαρο του BBC** είναι το κτήριο, όπου στεγάζονται τα κεντρικά γραφεία και τα στούντιο του BBC. Το κτήριο βρίσκεται στο Λονδίνο.

## Χρήση

Στο κτήριο στεγάζεται ο τηλεοπτικός σταθμός BBC World News, οι ραδιοφωνικοί σταθμοί BBC Radio 1, BBC Radio 1Xtra, BBC Radio 3, BBC Radio 4, BBC Radio 4 Extra και οι υπηρεσίες BBC News, BBC World Service και BBC Vision.

## Κατασκευή

250px|left|thumb|Η ρεσεψιόν του κτηρίου

Η κατασκευή του κτηρίου ξεκίνησε το 1928 και ολοκληρώθηκε στις 15 Μαρτίου του 1932. Οι αρχιτέκτονες του κτηρίου ήταν οι George Val Myer και Raymond McGrath.

Το πρώτο δελτίο ειδήσεων εκφωνήθηκε από τον Stuart Hibberd στις 18 Μαρτίου του 1932. Επίσημα το κτήριο ξεκίνησε να λειτουργεί στις 14 Μαΐου του 1932.

## Στούντιο

Όταν το κτήριο ολοκληρώθηκε περιείχε 22 στούντιο για όλων των ειδών προγράμματα, σε αρχιτεκτονική Αρ Ντεκό.

Σήμερα, στο κτήριο έχουν προστεθεί πάρα πολλά στούντιο και τα στούντιο έχουν αλλάξει δραματικά.

## Παραπομπές


## Εξωτερικοί σύνδεσμοι
*Επίσημη Ιστοσελίδα
*Ιστορικό

Κατηγορία:British Broadcasting Corporation
Κατηγορία:Κτίρια και κατασκευές στο Λονδίνο
Μετακινήσεις πληθυσμών

μικρογραφία|Εξοστρακισμός πληθυσμού απο την Πολωνία το 1939.
**Μετακίνηση πληθυσμού** καλείται μετακίνηση μιας μεγάλης ομάδας ανθρώπων από μια περιοχή σε μια άλλη εντός της ίδιας επικράτειας. Συχνά κατά τον Μεσαίωνα επιβαλλόταν από το κράτος με κριτήρια συνήθως  την εθνικότητα και την θρησκεία. Η Εξορία είναι μια παρόμοια διαδικασία, αλλά ο όρος χρησιμοποιείται για μικρότερες ομάδες ανθρώπων ή μεμονωμένα άτομα και με προορισμό συνήθως εκτός επικράτειας. 

## Αναγκαστικές μετακινήσεις πληθυσμών της Οθωμανικής αυτοκρατορίας
Η πρώιμη Οθωμανική πολιτεία χρησιμοποίησε της αναγκαστικές μετακινήσεις πληθυσμών ως εργαλείο για να σκορπίσει το αντιοθωμανικό αίσθημα στα εδάφη της  και να ελέγξει το οικονομικό τοπίο. Ο όρος που χρησιμοποιείται σε Οθωμανικά έγγραφα είναι sürgün, από το ρήμα sürmek που σημαίνει εκτοπίζω. 

Επί βασιλείας του Μεχμέτ I (1421) μετακινήθηκαν αναγκαστικά φυλές Τουρκομάνων και Τατάρων από τα ασιατικά εδάφη του οθωμανικού κράτους στα Βαλκάνια. Πολλές από αυτές τις ομάδες εντάχθηκαν στις τάξεις των παραστρατιωτικών δυνάμεων κατά μήκος των συνόρων με τη χριστιανική Ευρώπη. Ταυτόχρονα, χριστιανικές κοινότητες μεταφερθήκαν από τα πρόσφατα κατακτημένα εδάφη της Βαλκανικής χερσονήσου στην Ανατολία. Μεγάλου μεγέθους αλλά και μικρότερης κλίμακας μετακινήσεις από ανατολή προς δύσης και το αντίστροφο θα συνεχιστούν στα στενά των Δαρδανελίων και επί βασιλείας   Μουράτ Β΄ (1451) και Μωάμεθ Β΄ (1481) που επικεντρώθηκαν στη δημογραφική αναδιαρθρωση των αστικών κέντρων της αυτοκρατορίας. Την Κατάκτηση της Θεσσαλονίκης από τον Μουράτ Β ακολούθησε αναγκαστική μετακίνηση μουσουλμάνων από την Ανατολία στην περιοχή του βαρδάρη. Οι μετακινήσεις πληθυσμών του Μωάμεθ Β΄ επικεντρώθηκαν στην εκ νέου αναδιάρθρωση  του πληθυσμού της πόλης της Κωνσταντινούπολης, μετά την κατάκτηση της το 1453, με προσθήκη πληθυσμών Μουσουλμάνων και Εβραίων από όλη την αυτοκρατορία. 

Επί Βαγιαζίτ  Β΄ († 1512), το οθωμανικό κράτος χρησιμοποιεί την τακτική της μετακίνησης  για να διαχειριστεί τους ετεροδόξους Qizilbash (kizilbas) μετακινώντας τους στην ανατολική Ανατολία. Η αναγκαστική μετεγκατάσταση των Qizilbash συνεχίστηκε τουλάχιστον μέχρι τα τέλη του 16ου αιώνα. Επί Σελίμ Α (1520), μεταφέρθηκαν συστηματικά έμποροι, βιοτέχνες, και επιστήμονες στην Κωνσταντινούπολη από την Ταυρίδα και το Κάιρο ενώ επιβλήθηκε η μαζική μετανάστευση μουσουλμάνων στη Ρόδο και την Κύπρο μετά την κατάκτηση τους το 1522 και το 1571, αντίστοιχα, και ταυτόχρονα την μετακίνηση ελληνοφώνων Κυπρίων στην Ανατολία. 

Η χρήση του sürgün στην οθωμανική γραφειοκρατία του 17ου, 18ου και 19ου αιώνα (1600 μ.Χ. και μετά), είναι σχεδόν ανύπαρκτη. Το οθωμανικό κράτος δεν επέβαλε αναγκαστικές μετακινήσεις πληθυσμών κατά τη διάρκεια αυτής της περιόδου, καθώς οι πολιτικές του επεκτατισμού είχαν αλλάξει.

## Παραπομπές


Κατηγορία:Αναγκαστική μετανάστευση
Κατηγορία:Πληθυσμός
Αναβρυτό Αρκαδίας

*Για συνώνυμους οικισμούς στην Ελλάδα δείτε το λήμμα: [[Αναβρυτό]]* 

Το **Αναβρυτό** ή ο *Άνω Αναβρυτός* είναι χωριό της Αρκαδίας, η ονομασία του οποίου ήταν *Γαρδίκι* έως και το 1927. Είναι κτισμένο στις δυτικές πλαγιές της κορυφής Τσεμπερού, σε μεσοσταθμικό υψόμετρο 670 μέτρα πάνω από την επιφάνεια της θάλασσας. Απέχει 15 χιλιόμετρα από τη Μεγαλόπολη και 30 χιλιόμετρα από την Τρίπολη, και μαζί με το Κάτω Αναβρυτό αποτελούν την τοπική κοινότητα Αναβρυτού που υπάγεται στη δημοτική ενότητα Φαλαισίας του Δήμου Μεγαλόπολης . Η κοινότητα είναι χαρακτηρισμένη ως αγροτικός ορεινός οικισμός, με έκταση 14,783 χλμ² (2011). Σύμφωνα με την απογραφή του 2011 έχουν απογραφεί 52 κάτοικοι. Ενώ οι μόνιμοι κάτοικοι είναι γύρω στους 10, το καλοκαίρι αλλά και τις περιόδους αργίας το χωριό αυτό γεμίζει. Ακόμα για πολλές γενιές γίνεται το μέρος όπου μικροί και μεγάλοι που κατάγονται από εκεί μαζεύονται και το ζωντανεύουν. Επίσης διοργανώνουν αγώνες ποδοσφαίρου με τα κοντινά χωριά, αλλά και πανηγύρια.
## Πληθυσμός

(σε παρένθεση ο πληθυσμός της τοπικής κοινότητας)
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Μεγαλόπολης
Αναβρυτο
Αρκάντι Ντβορκόβιτς

Ο **Αρκάντι Βλαντίμιροβιτς Ντβορκόβιτς** (Ρωσικά: Аркадий Владимирович Дворкович) - γεννημένος στις 26 Μαρτίου 1972 - είναι Ρώσος οικονομολόγος και πολιτικός, ο οποίος διορίστηκε αναπληρωτής πρωθυπουργός εντός της κυβέρνησης Μεντβέντεφ στις 21 Μαΐου του 2012. Στο παρελθόν ήταν βοηθός του Προέδρου της Ρωσίας Μεντβεντεφ τις 13 Μαΐου 2008 μέχρι τον Μάιο του 2012. Είναι ο πρόεδρος της Διεθνούς Σκακιστικής Ομοσπονδίας (FIDE). Ο πατέρας του, Βλαντίμιρ Ντβορκόβιτς, ήταν διαιτητής σκακιού σε διεθνείς αγώνες.

## Σπουδές
* Κρατικό Πανεπιστήμιο της Μόσχας, Τμήμα Οικονομικών Επιστημών (1994)
* Νέα Οικονομική Σχολή (1996)
* Πανεπιστήμιο του Ντουκ (1997)

## Σταδιοδρομία
Το 1994 έγινε Ανώτερος εμπειρογνώμονας  Διευθύνων Σύμβουλος και επιστημονικός διευθυντής της ομάδας εμπειρογνωμόνων της Οικονομικής του Υπουργείου Οικονομικών της Ρωσίας, ενώ το 2000 εμπειρογνώμονας «Κέντρο Στρατηγικών Ερευνών" Τον Αύγουστο του 2000 ανέλαβε σύμβουλος του υπουργού Οικονομικής Ανάπτυξης της Ρωσικής Ομοσπονδίας Τζέρμαν Γκρέφ. Στη συνέχεια, το 2001 διορίστηκε αναπληρωτής υπουργός Οικονομικής Ανάπτυξης της Ρωσικής Ομοσπονδίας και τον τον Απρίλιο του 2004  ήταν επικεφαλής της Ομάδας Εμπειρογνωμόνων του Προέδρου της Ρωσικής Ομοσπονδίας. Έπειτα, στις 13 Μαΐου 2008 ανέλαβε βοηθός του Προέδρου της Ρωσικής Ομοσπονδίας. Τέλος, στις 21 Μαΐου 2012 διορίστηκε αναπληρωτής πρωθυπουργός της Ρωσίας εντός της κυβέρνησης Μεντβέντεφ. Στο περιοδικό Business το 2003 είχε συμπεριληφθεί στην λίστα των 50 πιο πιθανών επερχόμενων ηγετών  του κόσμου. Στις 3 Οκτωβρίου 2018 εξελέγη πρόεδρος της FIDE. Μιλάει Αγγλικά και Γερμανικά και Ρωσικά.

## Τιμητικές διακρίσεις και βραβεία
*Βραβείο για τις υπηρεσίες στην πατρική γη
*Βραβείο της Τιμής
*Μετάλλιο 2ης θέσης του Τάγματος της Αξίας για την Πατρίδα
*Μετάλλιο "Σε Εορτασμός της 1000ης επετείου του Καζάν"
*Αξιωματούχος του Τάγματος της Αξίας της Ιταλικής Δημοκρατίας

## Παραπομπές


## Εξωτερικοί σύνδεσμοι
*Αρκάδι Ντβορκόβιτς, Αντιπρόεδρος της Ρωσικής Κυβέρνησης (στα Αγγλικά)

Κατηγορία:Ρώσοι πολιτικοί
Κατηγορία:Ρώσοι οικονομολόγοι
Ντράγκαν Τζίλας

Ο **Ντράγκαν Τζίλας** (*[[σερβικά]] : Драган Ђилас*), (Βελιγράδι 22 Φεβρουαρίου 1967) είναι Σέρβος πολιτικός και επιχειρηματίας. Είναι πρώην πρόεδρος του Δημοκρατικού κόμματος και πρώην δήμαρχος  του Βελιγραδίου .

Ο Ντράγκαν Τζίλας τελείωσε το δημοτικό σχολείο και το γυμνάσιο στο Βελιγράδι και στη συνέχεια σπούδασε στο τμήμα μηχανολόγων μηχανικών, του Πανεπιστημίου του Βελιγραδίου στο τμήμα της πολεμικής αεροπορίας. Είναι ένας από τους ιδρυτές του "Radio B92" το 1989, όπου εργάστηκε για ένα διάστημα ως συντάκτης ειδήσεων. Μιλάει αγγλικά και είναι πατέρας τριών θυγατέρων και ενός γιου.

Ο Τζίλας ήταν ακόμα στα νιάτα του όταν άρχισε να ασχολείται με την πολιτική, ως μέλος της αντιπολίτευσης του Σλόμπονταν Μιλόσεβιτς. Ήταν ένας από τους ηγέτες των φοιτητικών διαδηλώσεων κατά του καθεστώτος του Σλόμπονταν Μιλόσεβιτς το 1991 και 1992. Από το 2004 ο Τζίλας ήταν μέλος του Δημοκρατικού κόμματος, και αργότερα μέλος της εκτελεστικής επιτροπής και ο αρχηγός του κόμματος. Στην δεύτερη κυβέρνηση του Βόισλαβ Κοστούνιτσα από τον Μάιο του 2007 μέχρι τον Ιούλιο του 2008 ήταν υπουργός άνευ χαρτοφυλακίου, αρμόδιος για την εφαρμογή του εθνικού σχεδίου επενδύσεων Στη συνέλευση του Δημοκρατικού κόμματος στις 18 Φεβρουαρίου 2006 εξελέγη στην προεδρία του για την περιοχή του Βελιγραδίου. Στις 19 Αυγούστου 2008 εξελέγη δήμαρχος του Βελιγραδίου. Το 2010 εξελέγη αντιπρόεδρος του Δημοκρατικού κόμματος, και στις 25 Νοέμβριου 2012 εξελέγη πρόεδρος του Δημοκρατικού κόμματος. Στις 31 Μαΐου 2014 έχασε την προεδρία από τον Μπόιαν Παΐτιτς.

Είναι ιδιοκτήτης της μειοψηφίας της εταιρείας "Multicom" που είναι μία από τις κορυφαίες στον χώρο των επιχειρήσεων μέσων ενημέρωσης στην επικράτεια της πρώην Γιουγκοσλαβίας. Συνιδιοκτήτης της ομάδας Multikom είναι και η πρώην σύζυγός του Μίλιτσα Ντέλεβιτς με 25% της ιδιοκτησίας.

Είναι επίσης ένας ιδιοκτήτης μειοψηφίας της εταιρείας "Dajrekt media", η οποία ασχολείται με την πώληση του συνόλου διαφημιστικού χώρου στα μέσα ενημέρωσης και σε μεγάλα αθλητικά γεγονότα όπως το Παγκόσμιο κύπελλο ποδοσφαίρου, τους Ολυμπιακούς Αγώνες και το Παγκόσμιο Πρωτάθλημα.

Ο Ντράγκαν Τζίλας είναι ο ιδρυτής και πρόεδρος της μη κυβερνητικής οργάνωσης "Η Σερβία μας", η οποία ασχολείται με τη φροντίδα των παιδιών που έχουν χάσει τον ένα ή και τους δύο γονείς στους πρόσφατους πολέμους στην πρώην Γιουγκοσλαβία.  Στις 18 Απρίλιος  2011 εκλέγεται Πρόεδρος της Ομοσπονδίας Καλαθοσφαίρισης της Σερβίας.

## Παραπομπές


Κατηγορία:Δήμαρχοι Βελιγραδίου
Κατηγορία:Υπουργοί άνευ χαρτοφυλακίου της Σερβίας
Κατηγορία:Σέρβοι επιχειρηματίες
Σνέζανα Σάμαρτζιτς Μάρκοβιτς

Η **Σνέζανα Σάμαρτζιτς Μάρκοβιτς** (σερβικά: *Снежана Самарџић-Марковић*) γεννημένη στις 10 Μαρτίου 1966, στο Βελιγράδι της Γιουγκοσλαβίας, ήταν υπουργός νεολαίας και αθλητισμού στην κυβέρνηση της Σερβίας. Παντρεμένη με δύο παιδιά, μιλάει άπταιστα αγγλικά και νορβηγικά.

Αποφοίτησε από το Πανεπιστήμιο του Βελιγραδίου και το τμήμα φιλολογίας. Το 2005 διορίσθηκε στο υπουργείο άμυνας υπεύθυνη για τον στρατηγικό σχεδιασμό, τη διεθνή στρατιωτική συνεργασία και το κέντρο ελέγχου. 

Τον Φεβρουάριο του 2012 παραιτήθηκε από υπουργός μετά το διορισμό της ως γενικής διευθύντριας για τη δημοκρατία στο Συμβούλιο της Ευρώπης.

## Παραπομπές


## Πηγές
*Official biography

Κατηγορία:Υπουργοί νεολαίας και αθλητισμού της Σερβίας
Βικτόρια Βουκουρεστίου

Η **Βικτόρια Βουκουρεστίου** ήταν ρουμανική ποδοσφαιρική ομάδα. Ιδρύθηκε το 1935 και διαλύθηκε το 1990. Χρησιμοποιούσε ως έδρα το Stadionul Victoria, χωρητικότητας 1.500 θεατών. Καλύτερη θέση που κατέκτησε στο Πρωτάθλημα ποδοσφαίρου Ρουμανίας ήταν η 3η (1986-87, 1987-88, 1988-89).

## Εξωτερικοί σύνδεσμοι
*RomanianSoccer.ro

Κατηγορία:Ιδρύσεις ποδοσφαιρικών ομάδων το 1935
Κατηγορία:Ποδοσφαιρικές ομάδες Ρουμανίας
ΦΚ Αβενίρ Μπέγκεν

Η **ΦΚ Αβενίρ Μπέγκεν** είναι ποδοσφαιρική ομάδα από το Μπέγκεν του δυτικού Λουξεμβούργου. Η ομάδα ιδρύθηκε το 1915 ως **ΦΚ Ντάρινγκ Μπέγκεν**. Άλλαξε το όνομά της σε **ΦΚ Αβενίρ Μπέγκεν** ένα χρόνο αργότερα. Το 1940 μετονομάστηκε σε ΣΒ 1915 Μπέγκεν, αλλά το 1944 επανήλθε στο **ΦΚ Αβενίρ Μπέγκεν**.

## Τίτλοι
* **[[Πρωτάθλημα ποδοσφαίρου Λουξεμβούργου]]**
:Πρωταθλήτρια (6): 1968–69, 1981–82, 1983–84, 1985–86, 1992–93, 1993–94
:Φιναλίστ (5): 1974–75, 1982–83, 1986–87, 1989–90, 1991–92

* **[[Κύπελλο Λουξεμβούργου ποδοσφαίρου ανδρών]]**
:Κυπελλούχος (7): 1982–83, 1983–84, 1986–87, 1991–92, 1992–93, 1993–94, 2001–02
:Φιναλίστ (4): 1973–74, 1987–88, 1988–89, 1997–98

## Ευρωπαϊκές συμμετοχές
***[[ΟΥΕΦΑ Τσάμπιονς Λιγκ]]**
:Προκριματικά (2): 1993–94, 1994–95
:Α΄ γύρος (4): 1969–70, 1982–83, 1984–85, 1986–87

***[[ΟΥΕΦΑ Γιουρόπα Λιγκ]]**
:Προκριματικά (1): 2002–03
:Α΄ γύρος (4): 1975–76, 1985–86, 1990–91, 1995–96

***[[Κύπελλο Κυπελλούχων Ευρώπης (ποδόσφαιρο)]]**
:Α΄ γύρος (4): 1983–84, 1987–88, 1988–89, 1992–93
:Β΄ γύρος (1): 1974–75

## Εξωτερικοί σύνδεσμοι

*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1915
Κατηγορία:Ποδοσφαιρικές ομάδες Λουξεμβούργου
ΚΣΦ Ρούσελαρε

Η **ΚΣΦ Ρούσελαρε** είναι μια βελγική ποδοσφαιρική ομάδα από την πόλη Ρούσελαρε στη Δυτική Φλάνδρα. Συμμετείχε, για τελευταία φορά, στο Πρωτάθλημα ποδοσφαίρου Βελγίου από την περίοδο 2005-06 έως την περίοδο 2009-10. Ιδρύθηκε στις 20 Ιουλίου 1921. Έδρα της ομάδας είναι το Schiervelde Stadion χωρητικότητας 9075 θεατών. 

## Εξωτερικοί σύνδεσμοι
* Επίσημη ιστοσελίδα   
* Roeselare at UEFA.COM
* Roeselare at EUFO.DE 
* Roeselare at Weltfussball.de
* Roeselare at Football Squads.co.uk
* Roeselare at National Football Teams.com
* Roeselare at Football-Lineups.com

Κατηγορία:Ιδρύσεις ποδοσφαιρικών ομάδων το 1999
Κατηγορία:Ποδοσφαιρικές ομάδες Βελγίου